REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/83-15

20. februar 2015. godine

B e o g r a d

Z A P I S N I K

88. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 20. FEBRUARA 2014. GODINE

Sednica je počela u 16,45 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Dragan Nikolić, Biljana Pantić Pilja, Svetislav Vukmirica, Dragan Todorović, zamenik člana Tanje Tomašević Damnjanović, Žarko Obradović, Neđo Jovanović i Vojislav Vujić, zamenik člana Petra Petrovića.

Sednici nisu prisustvovali članovi Odbora: Veroljub Arsić, Katarina Rakić, prof. dr Janko Veselinović, Balint Pastor, Mirko Čikiriz, Vesna Besarović i Vesna Martinović, kao ni njihovi zamenici.

Sednici je prisustvovao Milorad Todorović, sekretar Ministarstva unutrašnjih poslova.

 Na osnovu člana 165. Poslovnika, Narodna skupština je u Danu za glasanje zastala sa odlučivanjem, zbog usvajanja amandmana i zatražila da se sastanu Odbor za odbranu i unutrašnje poslove i Odbor za ustavna pitanja i zakonodavstvo.

 Pošto je predsednik Odbora pročitao dnevni red, Odbor je jednoglasno (sa 9 glasova za) usvojio sledeći:

D n e v n i r e d :

1. Razmatranje amandmana na Predlog zakona o oružju i municiji koje je podneo Odbor za odbranu i unutrašnje poslove.

 Prva tačka dnevnog reda. Razmatranje amandmana na Predlog zakona o oružju i municiji koje je podneo Odbor za odbranu i unutrašnje poslove.

Odbor je u skladu sa članom 165. Poslovnika Narodne skupštine razmotrio amandmane koje je podneo Odbor za odbranu i unutrašnje poslove na Predlog zakona o oružju i municiji, i smatra da su u skladu sa Ustavom i pravnim sistemom Republike Srbije amandmani:

- na član 21. koji je podneo Odbor za odbranu i unutrašnje poslove;

- na član 26. koji je podneo Odbor za odbranu i unutrašnje poslove;

- na član 47. koji je podneo Odbor za odbranu i unutrašnje poslove.

Odbor je jednoglasno doneo odluku. (sa 9 glasova za).

Za izvestioca Odbora na sednici Narodne skupštine određen je predsednik Odbora.

 Sednica je završena u 16,55 časova.

 Sastavni deo ovog zapisnika čine stenografske beleške.

SEKRETAR PREDSEDNIK

dr Radoje Cerović dr Aleksandar Martinović